section_heading: Citadela i ostatak grada
paragraph_text: mini|250px|lijevo|Pogled na ostatke punskih građevina na citadeli Byrsa Otprilike u središtu grada nalazila se visoka citadela zvana Byrsa, a njezini se ostatci mogu vidjeti i danas. Sa svojim velikim brojem stanovnika (500 000), Kartaga je bila jedan od najvećih gradova helenističkog doba (po nekim procjenama samo je Aleksandrija bila veća) i ujedno spada među najveće gradove pred-industrijske povijesti. Kartaga se može usporediti s Manhattanom u New Yorku, jer je velika populacija živjela na relativno malom području. Budući da je bila jaka želja da se nastavi živjeti unutar gradskih zidina, unatoč rastućoj populaciji, gradski su arhitekti kao rješenje našli apartmane i višekatnice. Zanimljivo je da su stanovnici Kartage, kako bi uštedjeli novac, svoje kuće oblagali nekom vrstom žbuke, tako da su izgledale kao da su izgrađene od skupocjenog mramora.